《望九华山》
宋代·刘攽

初行江南道，山水皆可爱。忽见九华峰，瑰奇又堪怪。

去之百馀里，青翠若无类。群山特微茫，屹起视其背。

初疑楚人剑，真能倚天外。快意入浮云，耻令白日晦。

又如群游龙，垂胡饮江濑。俯仰令人惊，顷刻千万态。

未知灊与霍，何能配嵩岱。得无失其真，吾为古人悔。

山中多良田，泉源得灌溉。颇思藏其间，将家事耕耒。

尘氛未决往，暂若观画绘。日暮飞鸟还，临风久儓儗。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。